Diari Oficial de la Generalitat Valenciana


Sumari del DOGV 4281, del 28-06-2002 (2002/6998)

RESOLUCIÓ de 17 de maig de 2002, del Servici Territorial d'Indústria i Energia de Castelló, per la qual s'autoritza l'establiment d'una línia aèria trifàsica a 20 kV, SC LA-110 d'interconnexió entre la línia Palau i la línia Peñíscola, al terme municipal de Peñíscola (Castelló), s'aprova el projecte d'execució i es declara, en concret, la seua utilitat pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/6998


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 17 de maig de 2002, del Servici Territorial d'Indústria i Energia de Castelló, per la qual s'autoritza l'establiment d'una línia aèria trifàsica a 20 kV, SC LA-110 d'interconnexió entre la línia Palau i la línia Peñíscola, al terme municipal de Peñíscola (Castelló), s'aprova el projecte d'execució i es declara, en concret, la seua utilitat pública. [2002/A6998]
  
Tramitat l'expedient incoat en la Unitat d'Energia i Mines d'este Servici Territorial, a instància d'Iberdrola Distribución Eléctrica, SAU, amb domicili a Castelló de la Plana, avinguda Germans Bou, 239, en el qual se sol·licita autorització i declaració, en concret, d'utilitat pública, per a l'establiment d'una línia aèria trifàsica a 20 kV, SC LA-110 d'interconnexió entre la línia Palau i la línia Peñíscola, al terme municipal de Peñíscola (Castelló), i vists els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, sobre expropiació forçosa i sancions en matèria d'instal·lacions elèctriques.
  
Vist el projecte presentat, subscrit per tècnic competent i visat pel col·legi oficial corresponent.
  
Vist que la sol·licitud d'Iberdrola Distribución Eléctrica, SAU, va ser sotmesa al tràmit d'informació pública i que es publicaren anuncis en el Diari Oficial de la Generalitat Valenciana de data 13 de desembre de 2001, en el Butlletí Oficial de la Província d'1 de desembre de 2001, en el Mediterráneo de 15 de novembre de 2001 i al tauler d'anuncis de l'Ajuntament de Peñíscola, i que consta certificat d'exposició al tauler d'anuncis durant el període preceptiu.
  
Vist que s'ha tramitat la separata als organismes afectats, Ajuntament de Peñíscola, Confederació Hidrogràfica del Xúquer, Telefónica i Ministeri de Foment.
  
Vist que en el període d'informació pública s'hi formularen al·legacions presentades per la senyora Magdalena Ferrer Cerdá i el senyor Juan Manuel Cornelles Ferrer, que al·legaven diverses qüestions.
  
Acomplit el tràmit d'al·legacions a l'empresa sol·licitant, ens tramet amb data 9 de maig de 2002 un escrit de constitució de servitud de pas d'energia elèctrica firmat per la senyora Magdalena Ferrer Cerdá i el senyor Juan Manuel Cornelles Ferrer.
  
El Servici Territorial d'Indústria i Energia, a proposta de la unitat competent resol:
  
1. Autoritzar a Iberdrola Distribución Eléctrica, SAU, l'establiment d'una línia aèria trifàsica a 20 kV, SC LA-110 d'interconnexió entre la línia Palau i la línia Peñíscola, al terme municipal de Peñíscola (Castelló).
  
1.1 La present autorització s'atorga sense perjuí i independentment de les autoritzacions, les llicències o els permisos de competència municipal, provincial o uns altres necessaris per a la realització de les obres de les instal·lacions.
  
2. Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
3. Aprovar el projecte d'execució d'acord amb el Decret 1.955/2000, d'1 de desembre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'este Servici Territorial, adjuntant certificació tècnica de la instal·lació. A efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en ella.
  
e) El titular de la instal·lació tindrà en compte, per a la seua execució, el compliment dels condicionats que han establit l'Ajuntament de Peñíscola, la Confederació Hidrogràfica del Xúquer, la Telefónica i el Ministeri de Foment, dels quals es dóna trasllat en document annex.
  
Contra la present resolució, que no posa fi a la via administrativa, podrà interposar-se un recurs d'alçada davant la Direcció General d'Indústria i Energia, Conselleria d'Innovació i Competitivitat (c/ Colom, 32, 46546 València), en el termini d'un mes, comptat a partir del sendemà de la publicació del present anunci al Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), en la redacció que en fa la Llei 4/1999, de 13 de gener (BOE 12, de 14 de gener de 1999).